****

**รายงานการประชุมเกษตรอำเภอ สำนักงานเกษตรจังหวัดแพร่ (Monthly Meeting : MM)**

**ครั้งที่ 6/2565 ประจำเดือนมีนาคม 2565**

**ณ ห้องประชุมพิรุณ 1 สำนักงานเกษตรจังหวัดแพร่**

**วันที่ 31 มีนาคม 2565**

**\*\*\*\*\*\*\*\*\*\*\*\*\*\*\*\*\*\*\*\*\*\***

**รายชื่อผู้เข้าประชุม**

1. นายประภาส สานอูป เกษตรจังหวัดแพร่

 2. นายสมเกียรติ ทะฤาษี หัวหน้ากลุ่มอารักขาพืช

 3. นางอุมาวลี ใจเอื้อ หัวหน้ากลุ่มส่งเสริมและพัฒนาเกษตรกร

 4. นางพนัชกร จันทร์ทวี หัวหน้ากลุ่มยุทธศาสตร์และสารสนเทศ

 5. นางสาวกรณ์สิรี อภิสิริรัชฎ์ หัวหน้ากลุ่มส่งเสริมและพัฒนาการผลิต

 6. นางกัญจนา สอนอุ่น หัวหน้าฝ่ายบริหารทั่วไป

 7. นายเรืองกิตต์ พันธุ์เลิศเมธี เกษตรอำเภอเมืองแพร่

 8. นายศุภมิตร อินต๊ะ เกษตรอำเภอเด่นชัย

 9. นายพลากร สิริราษฎร์ (แทน) เกษตรอำเภอร้องกวาง

 10. นางหนึ่งฤทัย กองนำ เกษตรอำเภอสูงเม่น

 11. นายสำรวย ปัทม์ธรรม เกษตรอำเภอสอง

 12. นายธเนศพล วงศ์เจริญ เกษตรอำเภอหนองม่วงไข่

 13. นางจรรฎา ดีปาละ เกษตรอำเภอลอง

 14. นางสาวนงเยาว์ แก้ววิเศษ นักวิชาการส่งเสริมการเกษตรชำนาญการ
 รักษาราชการแทนเกษตรอำเภอวังชิ้น

 **ผู้เข้าร่วมประชุม**

 1. นายตุลย์ แก่นหอม นักวิชาการส่งเสริมการเกษตรชำนาญการ

 2. นางสาวอัจฉราวรรณ สันป่าเป้า นักวิชาการส่งเสริมการเกษตรปฏิบัติการ

 3. นางสาวแพงมณี ขัดนันตา นักวิชาการส่งเสริมการเกษตรปฏิบัติการ

 4. นางแววตา โสภารัตนากูล เจ้าพนักงานการเงินและบัญชีชำนาญงาน

 5. นางสาวผกาวดี จักรผัน เจ้าพนักงานธุรการ

 **เริ่มประชุมเวลา 09.30 น.**

 **เรื่องก่อนเข้าวาระ**

 **1. การมอบประกาศเกียรติคุณเกษตรกร บุคคลทางการเกษตร และสถาบันเกษตรกรดีเด่น ระดับจังหวัด ประจำปี 2565**

 สำนักงานเกษตรจังหวัดแพร่ ได้ดำเนินการคัดเลือกเกษตรกร บุคคลทางการเกษตร
และสถาบันเกษตรกรดีเด่น ระดับจังหวัด ประจำปี 2565 จำนวน 3 ประเภท 8 สาขา เป็นที่เรียบร้อยแล้ว ตามประกาศจังหวัดแพร่ ลงวันที่ 21 กุมภาพันธ์ 2565

 เกษตรจังหวัดแพร่ ได้มอบใบประกาศเกียรติคุณให้แก่เกษตรอำเภอ เป็นผู้แทนเกษตรกร บุคคลทางการเกษตร และสถาบันเกษตรกร ที่ได้รับรางวัลอันดับ 2 อันดับ 3 และรางวัลชมเชย ระดับจังหวัด ประจำปี 2565 จำนวน 3 ประเภท 8 สาขา ดังนี้

 **1) ประเภทเกษตรกรดีเด่น สาขาอาชีพทำสวน ได้แก่**

 อันดับที่ 2 นางสุนันทา ใบเเก้ว อำเภอวังชิ้น จังหวัดแพร่

 อันดับที่ 3 นางละมัย กวางเต้น อำเภอหนองม่วงไข่ จังหวัดแพร่

 ชมเชย นายพิทักษ์ สุขล้วน อำเภอลอง จังหวัดแพร่

**2) ประเภทเกษตรกรดีเด่น สาขาอาชีพทำไร่ ได้แก่**

 อันดับที่ 2 นางยุพิน วังประชุม อำเภอหนองม่วงไข่ จังหวัดแพร่

 อันดับที่ 3 นายเกรียงศักดิ์ ต้าลินิชัย อำเภอลอง จังหวัดแพร่

**3) ประเภทเกษตรกรดีเด่น สาขาอาชีพไร่นาสวนผสม ได้แก่**

 อันดับที่ 2 นายสุริยา ขันแก้ว อำเภอลอง จังหวัดแพร่

 อันดับที่ 3 นายพนมพันธ์ โชคอำนวยพร อำเภอร้องกวาง จังหวัดแพร่

 ชมเชย นายพงษ์ศักดิ์ สุวรรณพงศ์ อำเภอสูงเม่น จังหวัดแพร่

 ชมเชย นายสมนึก แก้วตีน อำเภอหนองม่วงไข่ จังหวัดแพร่

 ชมเชย นายสมชาย ไชยเขียว อำเภอวังชิ้น จังหวัดแพร่

 **4) ประเภทบุคคลทางการเกษตรดีเด่น สาขาสมาชิกกลุ่มยุวเกษตรกร ได้แก่**

 อันดับที่ ๒ เด็กชายเจษฎา สืบเสน สมาชิกกลุ่มยุวเกษตรกรโรงเรียนชุมชนบ้านเหมืองหม้อ

 (เหมืองหม้อสามัคคี) ตำบลเหมืองหม้อ อำเภอเมืองแพร่

 จังหวัดแพร่

 อันดับที่ ๓ เด็กชายอชิตะ โชตินอก สมาชิกกลุ่มยุวเกษตรกรโรงเรียนบ้านปงหัวหาด

 ตำบลบ้านปง อำเภอสูงเม่น จังหวัดแพร่

 **5) ประเภทบุคคลทางการเกษตรดีเด่น สาขาที่ปรึกษากลุ่มยุวเกษตรกร ได้แก่**

 อันดับที่ ๒ นางกนกพรรณ จันทร์เดช ที่ปรึกษากลุ่มยุวเกษตรกรโรงเรียนชุมชนบ้านเหมืองหม้อ

 (เหมืองหม้อสามัคคี) ตำบลเหมืองหม้อ อำเภอเมืองแพร่

 จังหวัดแพร่

 อันดับที่ ๓ นายธีระพงศ์ พานทอง ที่ปรึกษากลุ่มยุวเกษตรกรโรงเรียนบ้านปงหัวหาด

 ตำบลบ้านปง อำเภอสูงเม่น จังหวัดแพร่

 ชมเชย นายเกียรติภูมิ ประสุทธิ์ ที่ปรึกษากลุ่มยุวเกษตรกรโรงเรียนบ้านหนุนเหนือ

 (แสงศรีวิทยา) ตำบลบ้านหนุน อำเภอสอง จังหวัดแพร่

**6) ประเภทบุคคลทางการเกษตรดีเด่น สาขา Smart Farmer ได้แก่**

 อันดับที่ 2 นายวรชัย หลวงขัน อำเภอร้องกวาง จังหวัดแพร่

 อันดับที่ 3 นางอำพันธ์ ศรีจันทร์ อำเภอสูงเม่น จังหวัดแพร่

 ชมเชย นายพงษ์พันธ์ ติแก้ว อำเภอลอง จังหวัดแพร่

 ชมเชย นางวันดี สุคนธมาลี อำเภอสอง จังหวัดแพร่

 **7) ประเภทสถาบันเกษตรกรดีเด่น สาขากลุ่มยุวเกษตรกร ได้แก่**

 อันดับที่ 2 กลุ่มยุวเกษตรกรโรงเรียนชุมชนบ้านเหมืองหม้อ (เหมืองหม้อสามัคคี)

 ตำบลเหมืองหม้อ อำเภอเมืองแพร่ จังหวัดแพร่

 อันดับที่ 3 กลุ่มยุวเกษตรกรโรงเรียนบ้านปงหัวหาด

 ตำบลบ้านปง อำเภอสูงเม่น จังหวัดแพร่

 ชมเชย กลุ่มยุวเกษตรกรโรงเรียนบ้านหนุนเหนือ (แสงศรีวิทยา)

 ตำบลบ้านหนุน อำเภอสอง จังหวัดแพร่

 **8) ประเภทสถาบันเกษตรกรดีเด่น สาขากลุ่มแม่บ้านเกษตรกร ได้แก่**

 อันดับที่ 2 กลุ่มแม่บ้านเกษตรกรบ้านบ่อแก้ว

 หมู่ที่ 10 ตำบลไทรย้อย อำเภอเด่นชัย จังหวัดแพร่

 อันดับที่ 3 กลุ่มแม่บ้านเกษตรกรบ้านร่องกาศใต้

 หมู่ที่ 5 ตำบลร่องกาศ อำเภอสูงเม่น จังหวัดแพร่

 **ระเบียบวาระที่ 1 วาระประธานแจ้งให้ทราบ** นายประภาส สานอูป เกษตรจังหวัดแพร่ แจ้งวาระดังนี้

 **1.1 งานกรมส่งเสริมการเกษตร**

. **1) การอบรมหลักสูตรหลักสูตรนักบริหารส่งเสริมการเกษตร ระดับกลาง**

 จังหวัดแพร่ ได้รับคัดเลือกให้เข้ารับการอบรม จำนวน 2 ราย ได้แก่

 1. นางสาวอรุโณทัย ไวทยโยธิน สำนักงานเกษตรอำเภอเมืองแพร่

 2. นางสาวธัญชนก กาศสกุล สำนักงานเกษตรอำเภอเมืองแพร่

 **2) การลงพื้นที่ของปลัดกระทรวงเกษตรและสหกรณ์ (ดร.ทองเปลว กองจันทร์)**

โดยลงพื้นที่เพื่อตรวจติดตาม และศึกษาดูงานด้านใบยา ในฐานะคณะกรรมการบอร์ดบริหารยาสูบแห่งชาติ ณ โรงอบใบยาเด่นชัย ในวันที่ 4 เมษายน 2565

 **3) การลงพื้นที่ของคณะกรรมาธิการแก้ปัญหาความยากจนและลดความเหลื่อมล้ำวุฒิสภา**

 โดยคณะกรรมาธิการ กำหนดการเดินทางมาศึกษาดูงานเกี่ยวกับการกำหนดนโยบายเชิงพื้นที่เพื่อแก้ปัญหาความยากจนและลดความเหลื่อมล้ำ ด้วยการบริหารจัดการแหล่งน้ำขนาดเล็กเพื่อท้องถิ่นพึ่งพาตนเอง ในวันที่ 5 เมษายน 2565

 **4) การลงพื้นที่โครงการวุฒิสภาพบประชาชนในพื้นที่จังหวัดภาคเหนือ (ตอนบน)**

 คณะสมาชิกวุฒสภา กำหนดการลงพื้นที่โครงการวุฒิสภาพบประชาชนในพื้นที่จังหวัดภาคเหนือ (ตอนบน) ณ จังหวัดแพร่ ระหว่างวันที่ 6 - 9 เมษายน 2565 ซึ่งมีกำหนดลงพื้นที่เพื่อดูงานตามจุดต่างๆ ขอให้ทางอำเภอเตรียมจุดดูงานที่เกี่ยวข้องด้วย

 **1.2 งานส่งเสริมการเกษตรภาคเหนือ**

 - ไม่มี -

 **1.3 เรื่องจากการประชุมหัวหน้าส่วนราชการจังหวัดแพร่**

 ตามที่เกษตรจังหวัดแพร่ ได้เข้าร่วมการประชุมกรมการจังหวัดแพร่ หัวหน้าส่วนราชการและหน่วยงานที่เกี่ยวข้อง ครั้งที่ 3/2565 เมื่อวันที่ 30 มีนาคม 2565 เวลา 09.30 น. จังหวัดแพร่ มีวาระสำคัญแจ้งในที่ประชุมฯ ดังนี้

 **(1) หัวหน้าส่วนราชการ/หน่วยงาน ที่ย้ายมาดำรงตำแหน่งใหม่/ย้ายไปดำรงตำแหน่งในจังหวัดอื่น**

 **ย้ายมาดำรงตำแหน่งใหม่**

 **- นายพิชัย เชื้องาม**

 ตำแหน่งเดิม : หัวหน้ากลุ่มพัฒนาการถ่ายทอดเทคโนโลยีหม่อนไหม

 สำนักงานพัฒนาและถ่ายทอดเทคโนโลยีการผลิตหม่อนไหม

 กรมหม่อนไหม

 ดำรงตำแหน่ง : ผู้อำนวยการสำนักงานหม่อนไหมเฉลิมพระเกียรติฯ เขต 1 จังหวัดแพร่

 **- นายวิทิศ เที่ยงไทย**

 ตำแหน่งเดิม : นายอำเภอวังชิ้น

 ดำรงตำแหน่ง : นายอำเภอหนองม่วงไข่

 **- นายโชติพงศ์ เปล่งวิทยา**

 ตำแหน่งเดิม : นายอำเภอหนองม่วงไข่

 ดำรงตำแหน่ง : นายอำเภอลอง

 **- นายปานศร ภมรคนธ์**

 ตำแหน่งเดิม : ปลัดอาวุโสอำเภอหนองม่วงไข่

 ดำรงตำแหน่ง : นายอำเภอวังชิ้น

 **(2) การแถลงข่าวความคืบหน้าตัวชี้วัดหลัก 12 เป้าหมายร่วม ปีงบประมาณ พ.ศ. 2565**

 จังหวัดแพร่จัดการแถลงข่าวความคืบหน้าตัวชี้วัดหลัก 12 เป้าหมายร่วม ปีงบประมาณ พ.ศ. 2565 ในวันที่ 4 เมษายน 2565 เวลา 13.30 น. ณ โรงแรมแพร่นครา โดยผู้ว่าราชการจังหวัดแพร่ และหัวหน้าส่วนราชการที่เกี่ยวข้อง ในการร่วมดำเนินงานตัวชี้วัดหลัก 12 เป้าหมายร่วม

 **(3) ความคืบหน้าในการก่อสร้างศูนย์ราชการจังหวัดแพร่**

การดำเนินงานก่อสร้างมีความล่าช้า 354 วัน

 **(4) การใช้จ่ายงบประมาณ**

 - วันที่ 31 มีนาคม 2564 เป็นวันสุดท้ายในการใช้งานระบบ GFMIS เดิม

 - ภาพรวมจังหวัดแพร่ มีผลการเบิกจ่ายร้อยละ 76 อยู่ลำดับที่ 17 ของประเทศ โดยมีการตั้งเป้าหมายให้จังหวัดแพร่มีผลการเบิกจ่ายอยู่ในลำดับที่ 1- 10 ของประเทศ จึงมีการเร่งรัดกรเบิกจ่ายงบประมาณไตรมาสที่ 3

 **(5)การจัดงาน “ดอกลมแล้งบาน สงกรานต์เมืองแป้ นุ่งหม้อห้อมแต้งามตา” ประจำปี 2565**

 เทศบาลเมืองแพร่ ขอความอนุเคราะห์สำนักงานเกษตรจังหวัดแพร่ในกรจัดบูทกาดมั่ว คัวแลง ที่กาดสามวัย ระหว่างวันที่ 13 - 14 เมษายน 2565 จำนวน 2 บูท

 **มติที่ประชุม** รับทราบ

 **ระเบียบวาระที่ 2 วาระรับรองรายงานการประชุมเกษตรอำเภอ (MM) ครั้งที่ 5/2565 ประจำเดือนกุมภาพันธ์ 2565 เมื่อวันที่ 28 กุมภาพันธ์ 2565**

 **มติที่ประชุม** รับรองรายงานการประชุมฯ

 **ระเบียบวาระที่ 3 วาระสืบเนื่อง** นางกัญจนา สอนอุ่น หัวหน้าฝ่ายบริหารทั่วไป แจ้งวาระ ดังนี้

 **3.1 ผลการเบิกจ่ายงบประมาณ ปี 2565**

 งบประมาณปกติ (งบกรมส่งเสริมการเกษตร) ประจำปีงบประมาณ พ.ศ. 2565 ทางระบบสารสนเทศกองคลัง ณ วันที่ 28 มีนาคม 2565 ได้รับการจัดสรรงบประมาณ 6,982,399 บาท ผลการเบิกจ่าย 5,839,073.17 บาท คิดเป็นร้อยละ 83.62

 **3.2 ระบบการเบิกจ่ายเงินจากระบบ GFMIS เป็นระบบ New GFMIS Thai** นางแววตา โสภารัตนากูล เจ้าพนักงานการเงินและบัญชีชำนาญงาน แจ้งวาระ ดังนี้

การถ่ายโอนระบบการเบิกจ่ายจากระบบ GFMIS เป็นระบบ New GFMIS Thai โดยจะสามารถใช้ระบบ New GFMIS Thai ได้ในวันที่ 4 เมษายน 2565 สำนักงานคลังจังหวัดแพร่ แจ้งว่าในช่วงสัปดาห์แรกของการเปลี่ยนระบบอาจเกิดปัญหาขัดข้องในการใช้งานระบบ ซึ่งอาจทำให้การเบิกจ่ายเงิน
เกิดความล่าช้า

 **3.3 ระบบ New GFMIS Thai การบริหารสินทรัพย์** นายสมเกียรติ ทะฤาษี หัวหน้ากลุ่มอารักขาพืช แจ้งวาระ ดังนี้

 เนื่องจากจะมีการเปลี่ยนไปใช้งานระบบ New GFMIS Thai จะต้องมีการเคลียครุภัณฑ์ที่
คงค้างอยู่ในระบบ ขอให้อำเภอช่วยตรวจสอบครุภัณฑ์ในพื้นที่ หากมีซากครุภัณฑ์ให้ถ่ายรูปเพื่อดำเนินการจำหน่ายออกจากระบบต่อไป

 **มติที่ประชุม** รับทราบ

 **ระเบียบวาระที่ 4 วาระเพื่อทราบ**

 **4.1 ฝ่ายบริหารงานทั่วไป** นางกัญจนา สอนอุ่น หัวหน้าฝ่ายบริหารทั่วไป แจ้งวาระ ดังนี้

 **4.1.1 ประชาสัมพันธ์ กรณีมีผู้แอบอ้างสถาบันเบื้องสูง และเรียกเก็บเงินค่าสมัครสมาชิกโดยอ้างว่าจะได้รับผลตอบแทนสูง**

 ด้วยกระทรวงมหาดไทย แจ้งว่า ได้รับข้อมูลข่าวสารว่ามีผู้แอบอ้างสถาบันเบื้องสูง หลอกลวงประชาชนให้สมัครเข้าร่วมกลุ่ม/สมัครสมาชิก เพื่อจัดตั้งเป็นเครือข่ายรูปแบบต่างๆ โดยเก็บเงินค่าสมัครจากสมาชิก รายละ 300 - 500 บาท โดยสมาชิกจะได้รับผลตอบแทน คนละ 30,000 บาท ซึ่งพฤติกรรมของบุคคลหรือกลุ่มบุคคลดังกล่าว ถือเป็นการกระทำที่หลอกลวงประชาชน และเป็นการกระทำที่มิบังควรอย่างยิ่ง ซึ่งอาจทำให้ประชาชนถูกหลอกลวงได้รับความเสียหาย

 จังหวัดแพร่ จึงขอให้ทุกส่วนราชการดำเนินการ ดังนี้

 1. ประชาสัมพันธ์ให้ประชาชนรับทราบถึงพฤติกรรมการหลอกลวงดังกล่าว หากพบเห็นให้แจ้งศูนย์ดำรงธรรมอำเภอ หรือศูนย์ดำรงธรรมจังหวัดแพร่ โทรศัพท์หมายเลข 1567

 2. ให้อำเภอและองค์การปกครองส่วนท้องถิ่นติดตามเฝ้าระวังพฤติกรรมของบุคคลและกลุ่มบุคคลที่ดำเนินการดังกล่าวในพื้นที่ และหากมีเหตุการณ์ดังกล่าวเกิดขึ้น ขอให้ดำเนินการตามอำนาจหน้าที่และรายให้ผู้ว่าราชการจังหวัดแพร่ทราบ.

 **4.1.2 รณรงค์ “นุ่งผ้าเมือง อู้กำเมือง ดำหัวแบบคนเมือง” เนื่องในประเพณีปี๋ใหม่เมืองจังหวัดแพร่ พ.ศ. 2565**

 จังหวัดแพร่ขอความร่วมมือรณรงค์ “นุ่งผ้าเมือง อู้กำเมือง ดำหัวแบบคนเมือง” เนื่องในประเพณีปี๋ใหม่เมืองจังหวัดแพร่ พ.ศ. 2565 เพื่อเป็นการส่งเสริมและแสดงออกถึงเอกลักษณ์ทางวัฒนธรรมท้องถิ่นเมืองแพร่

 **มติที่ประชุม** รับทราบ

 **4.2 กลุ่มส่งเสริมและพัฒนาการผลิต** นางสาวกรณ์สิรี อภิสิริรัชฎ์ หัวหน้ากลุ่มส่งเสริมและพัฒนาการผลิต แจ้งวาระ ดังนี้

 **4.2.1 โครงการคลินิกเกษตรเคลื่อนที่ในพระราชานุเคราะห์ ฯ**

กรมส่งเสริมการเกษตร ได้แจ้งเน้นย้ำเรื่องการแต่งกายของเจ้าหน้าที่ที่เข้าร่วมงานคลินิกเกษตรฯ โดยความร่วมมือใส่ชุดคลินิกเกษตรเคลื่อนที่ในพระราชานุเคราะห์ฯ เสื้อสีน้ำเงิน หรือสีกรมท่า และมีตราสัญลักษณ์คลินิกเกษตรเคลื่อนที่ในพระราชานุเคราะห์ฯ

 **4.2.2 งานระบบส่งเสริมเกษตรแบบแปลงใหญ่**

 **1) การประกวดแปลงใหญ่ดีเด่น ปี 2565**

ด้วยจังหวัดแพร่ จะดำเนินการจัดการประกวดแปลงใหญ่ดีเด่น ประจำปี 2565 เพื่อคัดเลือกแปลงใหญ่ ปี 2559 – 2563 ที่มีผลงานดีเด่น เป็นตัวอย่างในการขยายผลการส่งเสริมการเกษตรแบบ
แปลงใหญ่ในพื้นที่อื่น ๆ ส่งผลให้เกิดการพัฒนาและขยายผลการดำเนินงานระบบส่งเสริมเกษตรแบบแปลงใหญ่อย่างต่อเนื่อง และตามคู่มือการประกวดฯ ได้กำหนดให้คณะกรรมการแก้ไขปัญหาด้านการเกษตรระดับจังหวัด (SC) จังหวัดแพร่ ทำหน้าที่คณะกรรมการตัดสินการประกวดแปลงใหญ่ดีเด่นระดับจังหวัด ประจำปี 2565 โดยมติที่ประชุมคณะกรรมการแก้ไขปัญหาด้านการเกษตรระดับจังหวัด (SC) จังหวัดแพร่ ครั้งที่ 2/2565 เมื่อวันที่ 11 มีนาคม 2565 ได้ให้ความเห็นชอบรายชื่อคณะทำงานตัดสินการประกวดแปลงใหญ่ดีเด่น
ระดับจังหวัด ประจำปี 2565 และคณะทำงานกลั่นกรองคัดเลือกแปลงใหญ่ดีเด่นระดับจังหวัด ประจำปี 2565 จำนวน 2 คณะ เสนอให้ผู้ว่าราชการจังหวัดแพร่ ลงนามในคำสั่งจังหวัดแพร่ ดังนี้

 **(1) คณะทำงานตัดสินการประกวดแปลงใหญ่ดีเด่นระดับจังหวัด ประจำปี 2565**

องค์ประกอบ

|  |  |  |
| --- | --- | --- |
| 1) | เกษตรจังหวัดแพร่ | ประธานคณะทำงาน |
| 2)  | เกษตรและสหกรณ์จังหวัดแพร่ | รองประธานคณะทำงาน |
| 3)  | สหกรณ์จังหวัดแพร่ | คณะทำงาน |
| 4) | ปศุสัตว์จังหวัดแพร่ | คณะทำงาน |
| 5) | ประมงจังหวัดแพร่ | คณะทำงาน |
| 6) | ผู้อำนวยการศูนย์วิจัยข้าวแพร่ | คณะทำงาน |
| 7) | ผู้อำนวยการสถานีพัฒนาที่ดินแพร่ | คณะทำงาน |
| 8) | ผู้อำนวยการศูนย์วิจัยและพัฒนาการเกษตรแพร่ | คณะทำงาน |
| 9)  | หัวหน้ากลุ่มส่งเสริมและพัฒนาการผลิต สำนักงานเกษตรจังหวัดแพร่ | คณะทำงานและเลขานุการ |

อำนาจหน้าที่

 พิจารณาตัดสินการประกวดแปลงใหญ่ดีเด่นจังหวัดแพร่ จากกลุ่มที่ผ่านการกลั่นกรองจากคณะทำงานกลั่นกรองคัดเลือกแปลงใหญ่ดีเด่นระดับจังหวัด ประจำปี 2565 โดยใช้หลักเกณฑ์
การประกวดแปลงใหญ่ดีเด่น ประจำปี 2565 ส่วนที่ 1 - 3 ตามที่กรมส่งเสริมการเกษตรกำหนด และรายงานผลการตัดสินเสนอต่อผู้ว่าราชการจังหวัดแพร่รับทราบ

 **(2) คณะทำงานกลั่นกรองคัดเลือกแปลงใหญ่ดีเด่นระดับจังหวัด ประจำปี 2565**

 องค์ประกอบ

|  |  |  |
| --- | --- | --- |
| 1) | หัวหน้ากลุ่มยุทธศาสตร์และสารสนเทศ สำนักงานเกษตรจังหวัดแพร่ | ประธานคณะทำงาน |
| 2)  | หัวหน้ากลุ่มส่งเสริมและพัฒนาการปศุสัตว์สำนักงานปศุสัตว์จังหวัดแพร่ | คณะทำงาน |
| 3) | หัวหน้ากลุ่มพัฒนาและส่งเสริมอาชีพการประมงสำนักงานประมงจังหวัดแพร่ | คณะทำงาน |
| 4) | ผู้แทนสำนักงานตรวจบัญชีสหกรณ์แพร่ | คณะทำงาน |
| 5) | หัวหน้ากลุ่มส่งเสริมและพัฒนาการผลิต สำนักงานเกษตรจังหวัดแพร่ | คณะทำงานและเลขานุการ |

อำนาจหน้าที่

 พิจารณากลั่นกรองคัดเลือกแปลงใหญ่ดีเด่นระดับจังหวัดเบื้องต้น จากกลุ่มแปลงใหญ่ที่ส่งผลการดำเนินงานเพื่อขอเข้ารับการคัดเลือกจากเอกสารรูปเล่มและข้อมูลจุดเด่นของแปลงใหญ่ โดยใช้หลักเกณฑ์การประกวดแปลงใหญ่ดีเด่น ประจำปี 2565 ส่วนที่ 1 - 3 ตามที่กรมส่งเสริมการเกษตรกำหนด และนำเสนอผลการคัดเลือกเสนอต่อคณะทำงานตัดสินการประกวดแปลงใหญ่ดีเด่นระดับจังหวัด ประจำปี 2565 พิจารณาลงพื้นที่ตัดสินแปลงใหญ่ดีเด่นระดับจังหวัด

 โดยมีแผนการดำเนินการ ดังนี้

 **แผนการประกวดแปลงใหญ่ดีเด่น ปี 2565**

**โดยคณะกรรมการขับเคลื่อนงานด้านการเกษตรระดับจังหวัด (SC) จังหวัดแพร่**

**ดำเนินการโดย สำนักงานเกษตรจังหวัดแพร่**

| **ที่** | **แผนการดำเนินงาน** | **ช่วงเวลา** | **หมายเหตุ** |
| --- | --- | --- | --- |
| 1. | จังหวัดแพร่ แจ้งคู่มือการประกวดและเกณฑ์การประกวดแก่อำเภอ | 4 มีนาคม 2565 |  |
| 2. | สำนักงานเกษตรจังหวัดแพร่ แจ้งวาระพิจารณาในที่ประชุม SC เพื่อแต่งตั้งคณะกรรมการประกวดระดับจังหวัด | 11 มีนาคม 2565 |  |
| 3. | สำนักงานเกษตรจังหวัดแพร่ จัดทำคำสั่งแต่งตั้งคณะกรรมการประกวดฯ ระดับจังหวัดให้ผู้ว่าราชการจังหวัดแพร่พิจารณาลงนาม | ภายในเดือนมีนาคม 2565 |  |
| 4. | สำนักงานเกษตรอำเภอ ดำเนินการจัดทำรูปเล่มพร้อมข้อมูลพื้นฐานการดำเนินงานของแปลงใหญ่ดีเด่น และไฟล์ข้อมูลจุดเด่นของแปลงใหญ่ดีเด่น จัดส่งให้สำนักงานเกษตรจังหวัดแพร่ | ภายใน 29 เมษายน 2565 |  |
| 5. | คณะทำงานกลั่นกรองคัดเลือกแปลงใหญ่ดีเด่นระดับจังหวัด ประจำปี 2565 พิจารณาคัดเลือกรูปเล่มเบื้องต้นเพื่อคัดเลือกส่งให้คณะกรรมการประกวดฯ ระดับจังหวัด จำนวน 4 - 5 จุด | ภายใน 6 พฤษภาคม 2565 |  |
| 6. | คณะทำงานตัดสินการประกวดแปลงใหญ่ดีเด่นระดับจังหวัด ประจำปี 2565 **ลงพื้นที่ประกวดฯ หรือประกวดผ่านระบบออนไลน์** จำนวน 4 - 5 แปลงใหญ่ | ภายใน 20 พฤษภาคม 2565 |  |
| 7. | คณะทำงานตัดสินการประกวดแปลงใหญ่ดีเด่นระดับจังหวัด ประจำปี 2565 แจ้งผลการตัดสิน พร้อมเสนอผู้ว่าราชการจังหวัดแพร่ ลงนามในประกาศจังหวัดแพร่  | ภายใน 27 พฤษภาคม 2565 |  |
| 8. | สำนักงานเกษตรจังหวัดแพร่ร่วมกับสำนักงานเกษตรอำเภอ แก้ไข/ปรับปรุงรูปเล่ม แปลงใหญ่ที่ชนะเลิศ เพื่อส่งให้สำนักงานส่งเสริมและพัฒนาการเกษตรที่ 6 จังหวัดเชียงใหม่  | ภายใน 17 มิถุนายน 2565 |  |

**2) โครงการระบบส่งเสริมเกษตรแบบแปลงใหญ่ งบเบิกแทนกรมการข้าว**

 กรมส่งเสริมการเกษตร ได้แจ้งจัดสรรงบประมาณดำเนินงานโครงการระบบส่งเสริมเกษตรแบบแปลงใหญ่ (นาแปลงใหญ่) งบเบิกแทนกรมการข้าว ประจำปี 2565 โดยมีเป้าหมายดำเนินการช่วงเดือนเมษายน – กรกฎาคม 2565 จำนวน 2 กิจกรรม ได้แก่

 (1) กิจกรรมสนับสนุนวัสดุการเกษตรด้านอารักขาพืชและติดตามประเมินผล (กลุ่มอารักขาพืช) แปลงใหญ่ ปี 2563 จำนวน 5 แปลง แปลงละ 4,000 บาท และแปลงใหญ่ปี 2564 แปลงละ 5,000 บาท

 (2) กิจกรรมติดตามประเมินผล (กลุ่มส่งเสริมและพัฒนาการผลิต) แปลงละ 1,500 บาท

โดยแปลงเป้าหมายการจัดสรรงบประมาณ ได้แก่แปลงใหญ่ด้านข้าว ปี 2563 – 2564 จำนวน 7 แปลง ได้แก่

 **แปลงใหญ่ ปี 2563**

 (1) แปลงใหญ่ข้าว ม.4 ต.เวียงทอง อ.สูงเม่น

 (2) แปลงใหญ่ข้าว ม.5 ต.เวียงทอง อ.สูงเม่น

 (3) แปลงใหญ่ข้าว ม.7 ต.เวียงทอง อ.สูงเม่น

 (4) แปลงใหญ่ข้าว ม.8 ต.เวียงทอง อ.สูงเม่น

 (5) แปลงใหญ่ข้าว ม.11 ต.เวียงทอง อ.สูงเม่น

**แปลงใหญ่ ปี 2564**

 (6) แปลงใหญ่ข้าว ม.5 ต.บ้านเหล่า อ.สูงเม่น

 (7) แปลงใหญ่ข้าว ม.4 ต.ปงป่าหวาย อ.เด่นชัย

 **4.2.3 กิจกรรม ส่งเสริมการปรับเปลี่ยนเพื่อเป็นแหล่งผลิตข้าวปลอดภัย งบกลุ่มจังหวัดภาคเหนือตอนบน 2**

กลุ่มจังหวัดภาคเหนือตอนบน 2 อนุมัติให้ให้สำนักงานเกษตรจังหวัดแพร่ ดำเนินโครงการเพิ่มขีดในการแข่งขันการเกษตรระดับภูมิภาค กิจกรรมหลัก พัฒนาการผลิตสินค้าเกษตรและอาหารปลอดภัยได้มาตรฐาน เพื่อพัฒนาเป็นแหล่งผลิตสินค้าคุณภาพปลอดภัยได้มาตรฐาน กิจกรรมย่อย ส่งเสริมการปรับเปลี่ยนเพื่อเป็นแหล่งผลิตข้าวปลอดภัยภาคเหนือตอนบน 2 เป้าหมายเกษตรกร ตำบลแม่ยม อำเภอเมืองแพร่
และเจ้าหน้าที่เข้าร่วมโครงการ จำนวน 100 ราย ดำเนินการในระหว่างเดือนมีนาคม - กันยายน 2565 (ไตรมาสที่ 3 และ 4) จำนวน 6 กิจกรรมย่อย ตามแผนการดำเนินการ ดังนี้

|  |  |  |
| --- | --- | --- |
| **กิจกรรม/ขั้นตอน** | **ระยะเวลา** | **หน่วยดำเนินการ** |
|
|
| 1.กิจกรรมรับสมัครเกษตรกร  | มีนาคม 2565 | สนง.กษอ.เมืองแพร่ |
| 2.กิจกรรมจัดประชุมชี้แจงเกษตรกรจำนวน 100 ราย | 27 – 28 เมษายน 2565 | สนง.กษจ.แพร่/สนง.กษอ.เมืองแพร่ |
| 3. กิจกรรมการถ่ายทอดเทคโนโลยี จำนวน 100 ราย | 10 – 11 พฤษภาคม 2565 | สนง.กษจ.แพร่/สนง.กษอ.เมืองแพร่ |
| 4.กิจกรรมสนับสนุนวัสดุและสารชีวภัณฑ์ | พฤษภาคม 2565 | สนง.กษจ.แพร่/สนง.กษอ.เมืองแพร่ |
| 5.กิจกรรมการตรวจรับรองมาตรฐาน GAPจำนวน 100 แปลง | มิถุนายน 2565 เป็นต้นไป ตามงวดการเบิกจ่าย | สนง.กษจ.แพร่/สนง.กษอ.เมืองแพร่/สถาบันรับรองมาตรฐาน ม.แม่โจ้ |
| 6.กิจกรรมสัมมนาเชื่อมโยงเครือข่ายการผลิตและการตลาดข้าวปลอดภัย/อินทรีย์ จำนวน 50 ราย | สิงหาคม 2565 | สนง.กษจ.แพร่/หน่วยงานภาคี/ภาคเอกชน/สถาบันการศึกษา |

 **มติที่ประชุม** รับทราบ

 **4.3 กลุ่มส่งเสริมและพัฒนาเกษตรกร** นางอุมาวลี ใจเอื้อ หัวหน้ากลุ่มส่งเสริมและพัฒนาเกษตรกร แจ้งวาระ ดังนี้

 **4.3.1 การให้ความช่วยเหลือเกษตรกรที่ประสบภัยธรรมชาติ**

การบันทึกข้อมูลของเกษตรกรที่ขอรับความช่วยเหลือ ขอให้บันทึกข้อมูลและปริ้นรายงานตามแบบฟอร์มขอรับความช่วยเหลือต่างๆ ผ่านระบบ [https://disaster.doae.go.th/site/login เท่านั้น](https://disaster.doae.go.th/site/login%20%E0%B9%80%E0%B8%97%E0%B9%88%E0%B8%B2%E0%B8%99%E0%B8%B1%E0%B9%89%E0%B8%99) พร้อมทั้งตรวจสอบความถูกต้องของข้อมูลในรายงานตามแบบฟอร์มทุกครั้ง และขอความร่วมมืองดแก้ไขแบบฟอร์ม

 **4.3.2 งานตลาดสินค้าเกษตรกร**

ช่วงเดือนพ.ค. - มิย 2565 กลุ่มจังหวัดภาคเหนือตอนบน 2 (เชียงราย พะเยา แพร่ และน่าน) จะมีงานแสดงสินค้าในภาคต่างๆจำนวน 4 ภาค ได้แก่ กลาง ตะวันออกเฉียงเหนือ ตะวันออก และภาคใต้ ซึ่งจังหวัดแพร่ จะต้องนำเกษตรกรผู้ประกอบการไปออกแสดงและจำหน่ายสินค้า จำนวน 20 บูธ
จัดงานจำนวน 3 - 5 วันต่อภาค (ข้อมูลคร่าวๆ) โดยจังหวัดแพร่ จัดที่ภาคตะวันออก จึงขอให้ทางอำเภอ
ช่วยคัดเลือก ผู้ประกอบการที่มีศักยภาพในการออกแสดงและจำหน่ายสินค้าไว้ด้วย ซึ่งโดยส่วนใหญ่ไม่มีค่าใช้จ่ายในการร่วมงาน

 **4.3.3 วิสาหกิจชุมชน**

 เมื่อวันที่ 22 มีนาคม 2565 กลุ่มส่งเสริมและพัฒนาเกษตรกร ได้เข้าร่วมประชุมชี้แจงหน้าที่ความรับผิดชอบของวิสาหกิจชุมชนที่ประกอบกิจการในรูปแบบนิติบุคคล ณ ห้องประชุมศูนย์ปฏิบัติการ ชั้น 2 อาคาร 1 กรมส่งเสริมการเกษตร ผ่านระบบออนไลท์ Zoom Meeting โดยกรมส่งเสริมการเกษตรแจ้งให้จังหวัดแพร่ ประชาสัมพันธ์ให้วิสาหกิจชุมชนที่ดำเนินการจดทะเบียนเป็นนิติบุคคลรูปแบบห้างหุ้นส่วน/บริษัท ในปี 63/64 ให้ดำเนินการจัดทำบัญชี จัดทำงบการเงินยื่นแบบแสดงรายการทางภาษี ส่งให้กรมพัฒนาธุรกิจการค้า หรือสำนักงานพาณิชย์จังหวัด ภายใน 5 เดือนนับจากวันปิดบัญชี (ภายในเดือน พฤษภาคม
ของทุกปี) โดยต้องดำเนินการดังนี้

 **1. การจัดทําบัญชี** เพราะเป็นหน้าที่สำคัญที่ช่วยสร้างความน่าเชื่อถือและเป็นประโยชน์
ในการดำเนินธุรกิจของนิติบุคคล คือ หน้าที่ในการจัดทำบัญชีของธุรกิจให้ครบถ้วนถูกต้อง โดยกฎหมายที่ใช้กำกับดูแลการจัดทำบัญชีของธุรกิจ ได้แก่ พระราชบัญญัติการบัญชี พ.ศ. ๒๕๔๓ ซึ่งหน้าที่ในการจัดทำบัญชีของวิสาหกิจชุมชน ต้องดำเนินการ

 1.1 จัดให้มี “ผู้ทำบัญชี” ซึ่งมีคุณสมบัติและเงื่อนไขของการเป็นผู้ทำบัญชีตามที่กฎหมายกําหนด ควบคุมการจัดทำบัญชี และส่งมอบเอกสารที่ต้องใช้ประกอบการลงบัญชีให้แก่ผู้ทําบัญชี
ให้ ครบถ้วนถูกต้อง

 1.2 จัดให้มีการทำบัญชีนับแต่วันเริ่มจดทะเบียนเป็นนิติบุคคล

 1.3 ต้องปิดบัญชีครั้งแรกภายใน ๑๒ เดือนนับแต่วันเริ่มทำบัญชีและปิดบัญชี
ทุกรอบ ๑๒ เดือนนับแต่ วันปิดบัญชีครั้งก่อน

 1.4 เก็บรักษาบัญชีและเอกสารที่ต้องใช้ประกอบการลงบัญชีไว้ ณ สถานที่ทำการ เว้นแต่จะได้รับอนุญาตจากกรมพัฒนาธุรกิจการค้าจึงเก็บ ณ สถานที่อื่นได้ และต้องเก็บรักษาบัญชีและเอกสารที่ต้องใช้ประกอบการลงบัญชีไว้เป็นเวลาไม่น้อยกว่า 5 ปีนับแต่วันปิดบัญชี

 1.5 ถ้าบัญชีหรือเอกสารที่ต้องใช้ประกอบการลงบัญชีสูญหายหรือเสียหาย ต้องแจ้งกรมพัฒนาธุรกิจการค้าภายใน ๑๕ วัน นับแต่วันที่ทราบหรือควรทราบถึงการสูญหายหรือเสียหายนั้น

 **2. การจัดทํางบการเงิน** ในทุกสิ้นรอบปีบัญชี นิติบุคคลมีหน้าที่ในการจัดทำงบการเงิน
เพื่อนำส่งกรมพัฒนาธุรกิจการค้า โดยมีรายละเอียดการจัดทำและนำส่งงบการเงิน ดังนี้

 2.1 งบการเงินต้องได้รับการตรวจสอบและแสดงความเห็นโดยผู้สอบบัญชีรับอนุญาต
เว้น แต่งบการเงินของห้างหุ้นส่วน จดทะเบียน ที่มีทุกรายการต่อไปนี้ คือ ทุน ไม่เกิน ๕ ล้านบาท และ สินทรัพย์รวมไม่เกิน ๑๐ ล้านบาท และ รายได้รวม ไม่เกิน ๓๐ ล้านบาท ได้รับยกเว้นไม่ต้องได้รับการ ตรวจสอบแบบแสดงความเห็นโดยผู้สอบบัญชีรับอนุญาต

 2.2 งบการเงินที่ต้องจัดทำและนำส่ง

 2.2.1 ประเภทห้างหุ้นส่วนจดทะเบียน ต้องจัดทำและนำส่งงบแสดงฐานะการเงิน งบกำไรขาดทุน หมายเหตุประกอบงบการเงิน

 2.2.2 ประเภทบริษัทจำกัด ต้องจัดทำและนำส่ง งบแสดงฐานะการเงิน งบกำไรขาดทุน งบแสดงการเปลี่ยนแปลงส่วนของผู้ถือหุ้น หมายเหตุประกอบงบการเงิน

 2.3 ระยะเวลาของการยื่นงบการเงินต่อกรมพัฒนาธุรกิจการค้า

 2.3.1 ห้างหุ้นส่วนจดทะเบียน ต้องยื่นงบการเงินต่อกรมพัฒนาธุรกิจการค้า ภายใน 5 เดือนนับแต่วันปิดบัญชี

 2.3.2 บริษัทจำกัด ต้องยื่นงบการเงินต่อกรมพัฒนาธุรกิจการค้า ภายใน 1 เดือนนับแต่วันที่งบการเงินนั้นได้รับอนุมัติในที่ประชุมใหญ่ (ประชุมใหญ่ภายใน ๔ เดือนนับแต่วันปิดบัญชี)

 2.4 วิธีการยื่นงบการเงินมี 2 ช่องทาง

 1) ผ่านระบบ e-Filing ที่ http://efiling.dbd.go.th (ไม่ต้องมายื่นงบกระดาษตามมา)

 2) ยื่นงบกรเงินกระดาษ ที่กรมพัฒนาธุรกิจการค้า (ส่วนกลางหรือเขต 1-6) หรือที่สำนักงานพาณิชย์จังหวัด โดยต้องยื่นงบการเงินผ่านระบบ e-Filing อีกครั้ง ภายใน 7 วัน

 ทั้งนี้หากกลุ่มวิสาหกิจชุมชนที่ประกอบกิจการในรูปแบบของนิติบุคคล (แปลงใหญ่ หรืออื่นๆ) ไม่ดำเนินการจัดให้มีผู้ทำบัญชีที่มีคุณสมบัติตามที่กฎหมายกำหนด ส่งมอบเอกสารที่ใช้ประกอบการลงบัญชีให้แก่ผู้ทำบัญชี ต้องปิดบัญชีครั้งแรกภายใน 12 เดือน จัดทำบัญชีรายวัน บัญชีแยกประเภท บัญชีสินค้า และบัญชีประเภทอื่นตามความจำเป็นแก่การทำบัญชี โดยเริ่มตั้งแต่วันที่จดทะเบียน และจัดทำงบการเงินและนำส่งงบการเงิน ประกอบด้วย งบแสดงฐานะการเงิน งบกำไรขาดทุน หมายเหตุประกอบงบการเงิน และงบการเงินเปรียบเทียบกับปีก่อน สำหรับบริษัทจำกัดให้จัดทำงบแสดงการเปลี่ยนแปลงในส่วนของเจ้าของเพิ่มเติมด้วย หากไม่ดำเนินการจะมีโทษปรับ

 1. ไม่จัดทำบัญชีรายวัน บัญชีแยกประเภท บัญชีสินค้า และบัญชีประเภทอื่นตามความจำเป็นแก่การทำบัญชี โดยเริ่มตั้งแต่วันที่จดทะเบียน โทษปรับ กรณีห้างหุ้นส่วน/บริษัทไม่เกิน 30,000 บาท และปรับเป็นรายวันอีกไม่เกินวันละ 1,000 บาทจนกว่าจะปฏิบัติให้ถูกต้อง

 2. ไม่จัดทำและนำส่งงบการเงิน ประกอบด้วย งบแสดงฐานะการเงิน งบกำไรขาดทุน หมายเหตุประกอบงบการเงิน และงบการเงินเปรียบเทียบกับปีก่อน สำหรับบริษัทจำกัดให้จัดทำงบแสดงการเปลี่ยนแปลงในส่วนของเจ้าของเพิ่มเติมด้วย โทษปรับ กรณีห้างหุ้นส่วน/บริษัท ไม่เกิน 50,000 บาท พร้อมกับผู้มีส่วนได้ส่วนเสีย(หุ้นส่วนผู้จัดการ/กรรมการผู้จัดการ) ไม่เกินวันละ 50,000 บาท

 3. ไม่มีผู้จัดทำบัญชีที่มีคุณสมบัติตามที่กฎหมายกำหนด ไม่ส่งมอบเอกสารที่ใช้ประกอบการลงบัญชีให้แก่ผู้ทำบัญชี ไม่ปิดบัญชีครั้งแรกภายใน 12 เดือน โทษปรับ กรณีห้างหุ้นส่วน/บริษัท ไม่เกิน 10,000 บาท พร้อมกับผู้มีส่วนได้ส่วนเสีย(หุ้นส่วนผู้จัดการ/กรรมการผู้จัดการ) ไม่เกินวันละ 10,000 บาท

 **ในส่วนหน้าที่การยื่นแบบแสดงรายการทางภาษี** ประกอบด้วย

 1. ภ.ง.ด.50

 1) กรณีบริษัทหรือห้างหุ้นส่วนไม่ชำระภาษี ต้องคำนวณ และชำระเงินเพิ่มอีกร้อยละ 1.5 ต่อเดือนของเงินภาษีที่ต้องชำระเพิ่มเติม ทั้งนี้ให้คำนวณเงินเพิ่มเป็นรายเดือนนับแต่วันพ้นกำหนดเวลายื่นแบบฯ จนถึงวันยื่นแบบฯ และชำระภาษีแต่ไม่เกินจำนวนเงินภาษีที่ต้องชำระเพิ่มเติม

 2) กรณีบริษัทหรือห้างหุ้นส่วนไม่ยืนแบบตามมาตรา 17 ประกอบมาตรา 68
แห่งประมวลรัษฎากร และไม่ยื่นบัญชีตามมาตรา 69 แห่งประมวลรัษฎากร ภายในกำหนดเวลาดังกล่าว
อาจต้องระวางโทษปรับไม่เกิน 4,000 บาท

 2. ภ.ง.ด.51

 1) กรณียื่นรายการและชำระภาษีจากประมาณการกำไรสุทธิ โดยแสดงประมาณการกำไรสุทธิขาดไปเกินร้อยละ 25 ของกำไรสุทธิในรอบระยะเวลาบัญชีนั้น โดยไม่มีเหตุอันสมควรต้องรับผิดเสียเงินเพิ่มอีกร้อยละ 20 ของภาษีที่ชำระไว้ขาด

 2) กรณียื่นรายการและชำระภาษีจากกำไรสุทธิจริงโดยยื่นรายการและชำระภาษี
ไว้ไม่ถูกต้องโดยไม่มีเหตุอันสมควร ทำให้จำนวนภาษีที่ต้องชำระขาดไป ต้องรับผิดเสียเงินเพิ่มอีกร้อยละ 20 ของภาษีที่ชำระไว้ขาด

 3) กรณีไม่ยืนแบบ ภ.ง.ด.51 หรือไม่ยื่นภายในกำหนดเวลาและมีภาษีต้องเสีย
ต้องรับผิดเสียเงินเพิ่มอีกร้อยละ 20 ของเงินภาษีที่ต้องชำระ

 4) กรณีไม่ยื่นแบบ ภ.ง.ด.51 หรือไม่ยืนภายในกำหนดเวลาเว้นแต่จะแสดงว่าได้มีเหตุสุดวิสัยต้องระวางโทษปรับไม่เกิน 2,000 บาท อีกด้วย

 5) เมื่อสิ้นรอบระยะเวลาบัญชีบริษัทหรือห้างหุ้นส่วนนิติบุคคลมีหน้าที่ต้องยื่นแบบ ภ.ง.ด.50 พร้อมยื่นบัญชีโดยมีผู้สอบบัญชีรับอนุญาตหรือผู้สอบบัญชีอากรแล้วแต่กรณีตรวจสอบและรับรองภายใน 150 วันนับแต่วันสุดท้ายของรอบระยะเวลาบัญชีพร้อมกับชำระภาษี(ถ้ามี) โดยนำภาษีที่ชำระไว้ตาม ภ.ง.ด.51 มาหักก่อน

 ขอความอนุเคราะห์สำนักงานเกษตรอำเภอ ดำเนินการประชาสัมพันธ์กลุ่มวิสาหกิจชุมชน
ที่ประกอบกิจการในรูปแบบของนิติบุคคล เช่นกลุ่มแปลงใหญ่ และฯลฯ ที่อยู่ในพื้นที่ รีบดำเนินการติดต่อสำนักงานบัญชีคุณภาพ กองกับกับบัญชีธุรกิจ ที่ประจำอยู่ในจังหวัดแพร่

 1.บริษัท สำนักงานวิชฐ์ชาพรการบัญชีและตรวจสอบจำกัด ที่อยู่ 400-486-487 หมู่9 ตำบลนาจักร อำเภอเมืองแพร่ จังหวัดแพร่ 54000 โทร 054 533 820-1 Fax 054 533 820 E-mail witchaporn.group@gmail.com

 2.บริษัท เอกรัฐการบัญชี แอนด์ ลิสชื่ง จำกัด ที่อยู่ 600-34, 600/35 หมู่9 ตำบลนาจักร อำเภอเมืองแพร่ จังหวัดแพร่ 54000 โทร 054 524 782, 081 796 7241 Fax 054 525 782
E-mail acc\_aek@hotmail.com

 เพื่อจัดทำบัญชี และงบการเงินส่งให้กรมพัฒนาธุรกิจการค้า หรือสำนักงานพาณิชย์จังหวัด

 **\*\*หมายเหตุ** ถ้านิติบุคคลยังไม่มีผลการดำเนินงาน หรือไม่มีรายรับ รายจ่าย ก็ขอให้นำเอกสารต่างๆ ไปให้ผู้จัดทำบัญชี จัดทำบัญชีให้ถูกต้อง ผู้จัดทำบัญชีอาจจะไม่เป็นสำนักงานบัญชีคุณภาพ กองกับกับบัญชีธุรกิจ ที่ประจำอยู่ในจังหวัดแพร่ ก็ได้ อาจจะเป็นผู้ที่มีภูมิลำเนาหรือถิ่นที่อยู่ในราชอาณาจักร มีความรู้ภาษาไทยเพียงพอที่จะทำหน้าที่เป็นผู้ทำบัญชีได้ ไม่เคยต้องโทษจำคุกในความผิดตามฐานความผิด ม.39 (3) แห่ง พ.ร.บ.วิชาชีพบัญชี พ.ศ.2547 เว้นแต่พ้นโทษมาแล้วไม่น้อยกว่า 3 ปี คุณสมบัติ (คุณวุฒิการศึกษา) ตามขนาดธุรกิจที่กำหนดแต่ละกลุ่ม(อย่างต่ำบัญชีบัณฑิตหรือเทียบเท่าสำหรับทุกธุรกิจ, ประกาศนียบัติวิชาชีพชั้นสูง(การบัญชี)สำหรับธุรกิจที่มี ทุนไม่เกิน 5 ล้านบาทรายได้รวม ไม่เกิน 30 ล้านบาท สินทรัพย์รวม ไม่เกิน 30 ล้านบาท หรือมีคุณสมบัติ และไม่มีลักษระต้องห้ามในการเป็นผู้ทำบัญชีตามกฎหมายว่าด้วยวิชาชีพบัญชี เงื่อนไขขึ้นทะเบียนกับสภาวิชาชีพบัญชี แจ้งรายละเอียดการทำบัญชีทางระบบ e-accountant ภายใน 30 วัน เข้ารับการพัฒนาความรู้ต่อเนื่องวิชาชีพบัญชี(CPD) ไม่น้อยกว่า 12 ชม.ต่อปีปฏิทิน และรับทำบัญชีไม่เกิน 100 ราย ต่อปีปฏิทิน ไม่ว่าจะเป็นการรับทำบัญชีในรอบปีบัญชีใดก็ตาม

 **4.3.4 ข้อมูลพื้นฐานองค์กรเกษตรกร (3ก ) จังหวัดแพร่** จากระบบฐานข้อมูลฯ



 **มติที่ประชุม** รับทราบ

 **4.4 กลุ่มอารักขาพืช** นายสมเกียรติ ทะฤาษี หัวหน้ากลุ่มอารักขาพืช แจ้งวาระ ดังนี้

 **4.4.1 ผลการรายงานสถานการณ์ระบาดศัตรูพืชรายแปลง**

(ที่มา http://report-ppsf.doae.go.th)(ข้อมูล ณ วันที่ 28 มีนาคม 2565)

|  |  |  |  |
| --- | --- | --- | --- |
| **อำเภอ** | **จำนวน****แปลง****ติดตาม** | **ประเภทแปลง** | **จำนวนครั้งการรายงาน** |
| **แปลง ศจช.** | **แปลงพื้นที่เสี่ยง** | **27ก.พ.-5มี.ค.65** | **6-12****มี.ค. 65** | **13-19****มี.ค. 65** | **20-26****มี.ค. 65** |
| เมืองแพร่ | 3 | ข้าวโพด มันสำปะหลัง | ข้าว มันสำปะหลัง | 3 | 3 | 3 | 3 |
| ร้องกวาง | 3 | ข้าว 2 แปลง | ลำไย | 3 | **2** | 3 | 3 |
| ลอง | 4 | ข้าว มันสำปะหลัง | ข้าวโพด ลองกอง | 4 | 4 | **3** | **3** |
| สูงเม่น | 3 | ข้าว 2 แปลง | ข้าว | 3 | 3 | 3 | 3 |
| เด่นชัย | 4 | ข้าว 2 แปลง | มันสำปะหลัง มะม่วง | 4 | 4 | 4 | 4 |
| สอง | 4 | ข้าว 2 แปลง | ข้าว อ้อย | 4 | 4 | 4 | 4 |
| วังชิ้น | 4 | ข้าว ส้มเขียวหวาน | ข้าว มันสำปะหลัง | 4 | 4 | 4 | 4 |
| หนองม่วงไข่ | 3 | ข้าว 2 แปลง | ข้าว | 3 | 3 | 3 | 3 |
| **รวม** | **28** | **16** | **12** | **28** | **27** | **27** | **27** |

|  |  |
| --- | --- |
| **อำเภอ** | **ชนิดพืชที่ขาดการรายงาน (แปลง)** |
| **27 ก.พ. - 5 มี.ค. 65** | **6-12 มี.ค. 65** | **13-19 มี.ค. 65** | **20-26 มี.ค. 65** |
| เมืองแพร่ | - | - | - | - |
| ร้องกวาง | - | ลำไย | - | - |
| ลอง | . | - | ลองกอง | ลองกอง |
| สูงเม่น | - | - | - | - |
| เด่นชัย | - | - | - | - |
| สอง | - | - | - | - |
| วังชิ้น | - | - | - | - |
| หนองม่วงไข่ | - | - | - | - |
| **รวม** | **-** | **1** | **1** | **1** |

 **4.4.2 การรายงานพื้นที่ยืนต้นและการระบาดศัตรูพืชของพืชเศรษฐกิจหลัก**

(ที่มา http://report-ppsf.doae.go.th) (ข้อมูล ณ วันที่ 28 มีนาคม 2565)

**1) รายงานพื้นที่ยืนต้น**

**ชนิดพืช ข้าว**

|  |  |
| --- | --- |
| **อำเภอ** | **จำนวนครั้งการรายงาน** |
| **24 ก.พ. -2 มี.ค. 65** | **3-9****มี.ค. 65** | **10-16****มี.ค. 65** | **17-23****มี.ค. 65** |
| จังหวัดแพร่ | 26,220.92 | 24,370.92 | 26,220.92 | 25,756.92 |
| เมืองแพร่ | 1,618 | 1,618 | 1,618 | 1,618 |
| ร้องกวาง | 1,850 | 0 | 1,850 | 1,850 |
| ลอง | 0 | 0 | 0 | 0 |
| สูงเม่น | 7,611 | 7,611 | 7,611 | 7,611 |
| เด่นชัย | 5,899.92 | 5,899.92 | 5,899.92 | 5,899.92 |
| สอง | 8,795 | 8,795 | 8,795 | 8,331 |
| วังชิ้น | 0 | 0 | 0 | 0 |
| หนองม่วงไข่ | 447 | 447 | 447 | 447 |

**ชนิดพืช ข้าวโพด**

|  |  |
| --- | --- |
| อำเภอ | จำนวนครั้งการรายงาน |
| 24 ก.พ. -2 มี.ค. 65 | 3-9มี.ค. 65 | 10-16มี.ค. 65 | 17-23มี.ค. 65 |
| จังหวัดแพร่ | 32,429.25 | 25,784.84 | 27,148.84 | 25,762.84 |
| เมืองแพร่ | 3,465.25 | 3,465.25 | 3,465.25 | 3,465.25 |
| ร้องกวาง | 5,365 | 0 | 5,365 | 5,365 |
| ลอง | 284 | 0 | 0 | 0 |
| สูงเม่น | 1,141 | 0 | 1,141 | 1,141 |
| เด่นชัย | 0 | 145.59 | 145.59 | 145.59 |
| สอง | 17,143 | 17143 | 12,001 | 10,905 |
| วังชิ้น | 1,303 | 1,303 | 1,303 | 1,303 |
| หนองม่วงไข่ | 3,728 | 3,728 | 3,728 | 3,438 |

**ชนิดพืช มันสำปะหลัง**

|  |  |
| --- | --- |
| อำเภอ | จำนวนครั้งการรายงาน |
| 24 ก.พ. -2 มี.ค. 65 | 3-9มี.ค. 65 | 10-16มี.ค. 65 | 17-23มี.ค. 65 |
| จังหวัดแพร่ | 26,629.60 | 11,641.60 | 13,365.60 | 13,365.60 |
| เมืองแพร่ | 108 | 108 | 108 | 108 |
| ร้องกวาง | 376 | 0 | 376 | 376 |
| ลอง | 13,060 | 0 | 0 | 0 |
| สูงเม่น | 1,398 | 0 | 1,398 | 1,398 |
| เด่นชัย | 3,388.60 | 3,388.60 | 3,388.60 | 3,388.60 |
| สอง | 204 | 50 | 0 | 0 |
| วังชิ้น | 8,203 | 8,203 | 8,203 | 8,203 |
| หนองม่วงไข่ | 0 | 0 | 0 | 0 |

**ชนิดพืช ปาล์มน้ำมัน**

|  |  |
| --- | --- |
| อำเภอ | จำนวนครั้งการรายงาน |
| 24 ก.พ. -2 มี.ค. 65 | 3-9มี.ค. 65 | 10-16มี.ค. 65 | 17-23มี.ค. 65 |
| จังหวัดแพร่ | 2,970 | 493 | 2,970 | 2,517 |
| เมืองแพร่ | 40 | 40 | 40 | 40 |
| ร้องกวาง | 2,477 | 0 | 2,477 | 2,477 |
| ลอง | 0 | 0 | 0 | 0 |
| สูงเม่น | 0 | 0 | 0 | 0 |
| เด่นชัย | 0 | 0 | 0 | 0 |
| สอง | 453 | 453 | 453 | 0 |
| วังชิ้น | 0 | 0 | 0 | 0 |
| หนองม่วงไข่ | 0 | 0 | 0 | 0 |

**ชนิดพืช ยางพารา**

|  |  |
| --- | --- |
| อำเภอ | จำนวนครั้งการรายงาน |
| 24 ก.พ. -2 มี.ค. 65 | 3-9มี.ค. 65 | 10-16มี.ค. 65 | 17-23มี.ค. 65 |
| จังหวัดแพร่ | 23,753 | 12,815 | 23,753 | 23,753 |
| เมืองแพร่ | 1,177 | 1,177 | 1,177 | 1,177 |
| ร้องกวาง | 10,938 | 0 | 10,938 | 10,938 |
| ลอง | 0 | 0 | 0 | 0 |
| สูงเม่น | 0 | 0 | 0 | 0 |
| เด่นชัย | 0 | 0 | 0 | 0 |
| สอง | 1,954 | 1,954 | 1,954 | 1,954 |
| วังชิ้น | 9,664 | 9,664 | 9,664 | 9,664 |
| หนองม่วงไข่ | 20.25 | 20.25 | 20.25 | 20.25 |

**2) รายงานการระบาดศัตรูพืช**

(ที่มา http://report-ppsf.doae.go.th) (ข้อมูล ณ วันที่ 28 มีนาคม 2565)

|  |  |  |  |  |  |
| --- | --- | --- | --- | --- | --- |
| **ชนิดพืช** | **ศัตรูพืช/โรคพืช** | **อำเภอ** | **พื้นที่** **(ไร่)** | **เกษตรกร****(ราย)** | **หมายเหตุ(ช่วงที่รายงาน)** |
| ข้าว | โรคไหม้/ไหม้คอรวง | สูงเม่น | 20 | 5 | 17 - 23 มี.ค. 65 |
| เพลี้ยกระโดดสีน้ำตาล | สูงเม่น | 20 | 5 |
| มันสำปะหลัง | โรคโคนเน่าหัวเน่า | ลอง | 410 | 362 | 24 ก.พ. - 2 มี.ค. 65 |

 ขอให้อำเภอที่องค์การปกครองส่วนท้องถิ่นได้ให้การช่วยเหลือ เก็บข้อมูลการช่วยเหลือไว้ด้วย เพื่อจะรายงานกรม หรือจังหวัดต่อไป

 **4.4.3 โครงการส่งเสริมการผลิตสินค้าเกษตรอินทรีย์ ภายใต้มาตรฐาน SDGsPGS
เพื่อรองรับเมืองสุขภาวะ ภายใต้งบฟื้นฟูโควิด - 19**

 ปัจจุบันอยู่ในช่วงเตรียมการเพื่อรอรับงบประมาณ ซึ่งทางกลุ่มอารักขาพืชได้ประสานงานเรื่องรายชื่อเกษตรกรที่จะเข้าร่วมโครงการฯ กับสมาพันธ์เกษตรกรรมยั่งยืนจังหวัดแพร่ หากได้รายชื่อครบแล้วจะแจ้งรายชื่อให้อำเภอรับทราบ และจะประสานงานเรื่องกำหนดการจัดอบรมต่อไป

 **4.4.4 การอบรมสมาพันธ์เกษตรกรรมยั่งยืน**

 จังหวัดพะเยา เชิญเกษตรกรเข้ารับการอบรมสมาพันธ์เกษตรกรรมยั่งยืน โดยมีเป้าหมายเกษตรกรจังหวัดแพร่ จำนวน 30 ราย ซึ่งจะอบรมในช่วงเดือนเมษายน 2565 หากได้รายชื่อเกษตรกรที่จะเข้าร่วมอบรม กลุ่มอารักขาพืชจะแจ้งให้อำเภอทราบ เพื่อติดตามและประสานงาน

 **มติที่ประชุม** รับทราบ

 **4.5 กลุ่มยุทธศาสตร์และสารสนเทศ** นางพนัชกร จันทร์ทวี หัวหน้ากลุ่มยุทธศาสตร์และสารสนเทศ แจ้งวาระ ดังนี้

 **4.5.1 รายงานความก้าวหน้าผลการขึ้นทะเบียนและปรับปรุงข้อมูลทะเบียนเกษตรกร ปี 2565**

เป้าหมายการขึ้นทะเบียนและปรับปรุงทะเบียนเกษตรกร ปี 2565 จังหวัดแพร่ 50,000 ครัวเรือน ระยะเวลาดำเนินการ ตั้งแต่ตุลาคม 2564 – กันยายน 2565 (ข้อมูล ณ วันที่ 28 มีนาคม 2565)

|  |  |  |  |
| --- | --- | --- | --- |
| **อำเภอ** | **เป้าหมาย ทบก.** | **ผลการปรับปรุง** | **คงเหลือ** |
|   | **(ครัวเรือน)** | **(ครัวเรือน)** | **(ร้อยละ)** | **(ครัวเรือน)** |
| เมืองแพร่ | 8,500 | 4,904 | 57.69 | 3,596 |
| ร้องกวาง | 6,400 | 3,657 | 57.14 | 2,743 |
| ลอง | 8,100 | 4,974 | 61.41 | 3,126 |
| สูงเม่น | 6,100 | 2,787 | 45.69 | 3,313 |
| เด่นชัย | 3,200 | 1,617 | 50.53 | 1,583 |
| สอง | 7,300 | 4,754 | 65.12 | 2,546 |
| วังชิ้น | 7,900 | 6,445 | 81.58 | 1,455 |
| หนองม่วงไข่ | 2,500 | 917 | 36.68 | 1,583 |
| **รวม จ.แพร่** | **50,000** | **30,055** | **60.11** | **19,945** |

 **4.5.2 อนุมัติงบประมาณรายจ่ายประจำปีงบประมาณ พ.ศ.2565 (โครงการตามตัวชี้วัด) ครั้ง 2**

 ด้วยจังหวัดแพร่ ได้รับแจ้งจากกรมส่งเสริมการเกษตร เรื่องอนุมัติงบประมาณรายจ่ายประจำปีงบประมาณ พ.ศ.2565 (ครั้งที่ 2) จำนวน 1,409,817 บาท (หนึ่งล้านสี่แสนเก้าพันแปดร้อยสิบเจ็ดบาทถ้วน) จากงบดำเนินงานเพื่อเป็นค่าใช้จ่ายในการดำเนินงานโครงการตามตัวชี้วัด ทั้งนี้ได้โอนเงินจัดสรรงบประมาณ
มาตั้งจ่ายทางสำนักงานคลังจังหวัดแล้ว

เพื่อให้การดำเนินงานโครงการส่งเสริมการเกษตร ประจำปีงบประมาณ พ.ศ.2565
(โครงการตามตัวชี้วัด) ครั้งที่ 2 มีความคล่องตัวและเกิดประสิทธิภาพสูงสุด ขอให้สำนักงานเกษตรอำเภอดำเนินโครงการ/กิจกรรมตามที่กรมฯอนุมัติ ซึ่งสำนักงานเกษตรจังหวัดแพร่ได้ทำหนังสือราชการแจ้งเรียบร้อยแล้ว
และให้ปฏิบัติตามใบอนุมัติโครงการส่งเสริมการเกษตรประจำปีงบประมาณ พ.ศ.2565 และคู่มือการปฏิบัติงานโครงการประจำปีงบประมาณ พ.ศ.2565 โดยการเบิกจ่ายให้เป็นไปตามระตามระเบียบของทางราชการอย่างเคร่งครัด **ทั้งนี้กรมส่งเสริมการเกษตรจะจัดสรรงบประมาณโครงการที่เหลือให้หน่วยงาน เมื่อได้รับงบประมาณจากสำนักงาน** ซึ่งโครงการที่กรมฯ ยังไม่ได้จัดสรรงบประมาณมีดังนี้

1. โครงการระบบส่งเสริมเกษตรแบบแปลงใหญ่ (ทุกกิจกรรมที่แจ้งโอนเงินครั้งที่ 2)

2. โครงการพัฒนาผลิตภัณฑ์และมาตรฐานสินค้าเกษตรแปรรูป

 กิจกรรม พัฒนาผลิตภัณฑ์สินค้าเกษตรแปรรูป

3. โครงการหนึ่งใจ...เกษตรกร

 กิจกรรม จัดทำจุดเรียนรู้การทำเกษตรที่เหมาะสมตามหลักปรัชญาเศรษฐกิจพอเพียง

4. โครงการส่งเสริมเคหกิจเกษตรกรในครัวเรือนเกษตรสูงวัย

 กิจกรรม สนับสนุนปัจจัยการผลิตเพื่อดำเนินกิจกรรมสร้างรายได้เสริมจากการประกอบอาชีพในกลุ่มเกษตรสูงวัย

5. โครงการส่งเสริมการหยุดเผาในพื้นที่การเกษตร (ทุกกิจกรรมที่แจ้งโอนเงินครั้งที่ 2)

 6. โครงการส่งเสริมการท่องเที่ยวชุมชน

 7. โครงการศูนย์เรียนรู้การเพิ่มประสิทธิภาพการผลิตสินค้าเกษตร (ศพก./ศจช./ศดปช)
ทุกกิจกรรมที่แจ้งโอนเงินครั้งที่ 2

 นางสาวกรณ์สิรี อภิสิริรัชฎ์ หัวหน้ากลุ่มส่งเสริมและพัฒนาการผลิต แจ้งข้อมูลเพิ่มเติม โครงการฯ ที่กรมยังไม่ได้โอนงบประมาณ ดังนี้

1. โครงการระบบส่งเสริมเกษตรแบบแปลงใหญ่ งบประมาณ 1,020,000 บาท

2. โครงการพัฒนาผลิตภัณฑ์และมาตรฐานสินค้าเกษตรแปรรูป

 กิจกรรม พัฒนาผลิตภัณฑ์สินค้าเกษตรแปรรูป งบประมาณ 70,000 บาท

3. โครงการพระราชดำริ (โครงการคลินิกเกษตรเคลื่อนที่ฯ และโครงการหนึ่งใจ...เกษตรกร) งบประมาณ 65,000 บาท

4. โครงการส่งเสริมเคหกิจเกษตรกรในครัวเรือนเกษตรสูงวัย

 กิจกรรม สนับสนุนปัจจัยการผลิตเพื่อดำเนินกิจกรรมสร้างรายได้เสริมจากการประกอบอาชีพในกลุ่มเกษตรสูงวัย งบประมาณ 30,000 บาท

5. โครงการส่งเสริมการหยุดเผาในพื้นที่การเกษตร งบประมาณ 92,700 บาท

 6. โครงการส่งเสริมการท่องเที่ยวชุมชน งบประมาณ 3,000 บาท

 7. โครงการศูนย์เรียนรู้การเพิ่มประสิทธิภาพการผลิตสินค้าเกษตร (ศพก./ศจช./ศดปช)
งบประมาณ 389,750 บาท

 8. โครงการบริหารจัดการการผลิตสินค้าเกษตรตามแผนที่เกษตรเพื่อการบริหารจัดการเชิงรุก

(Agri - Map) งบประมาณ 129,000 บาท

 และมีกิจกรรมที่มีการโอนงบประมาณมานอกเหลือจากกิจกรรมที่แจ้งโอนในครั้งที่ 1
ได้แก่ โครงการขึ้นทะเบียนและปรับปรุงทะเบียนเกษตรกร มีการโอนค่าอินเตอร์เน็ตแทปเลต มาเพิ่มเติม
จากแผนที่แจ้งไว้ในครั้งแรก ซึ่งอาจจะต้องมีการปรับแผนการดำเนินงาน

 **มติที่ประชุม** รับทราบ

 **4.6 อำเภอเมืองแพร่** นายเรืองกิตต์ พันธุ์เลิศเมธี เกษตรอำเภอเมืองแพร่ แจ้งวาระ ดังนี้

 (1) สรุปผลงานส่งเสริมการเกษตรของอำเภอเมืองแพร่

 - วันที่ 2 มีนาคม 2565 โครงการ1 ตำบล 1 ต้นแบบ ลดการเผาในพื้นที่การเกษตร
ได้แนะนำการทำปุ๋ยอินทรีย์จากวัสดุเหลือใช้ภายในฟาร์ม (ปุ๋ยอินทรีย์จากใบไผ่) แปลงของนายชวลิต เครือวัลย์ เกษตรกร หมู่ที่ 1 ตำบลนาจักร

 - วันที่ 7 มีนาคม 2565 ตรวจเยี่ยมแปลงเรียนรู้ โครงการส่งเสริมการเพิ่มประสิทธิภาพการผลิตไผ่และหวายเพื่อความยั่งยืน ปี 2562 แปลงของนายสมเกียรติ อุปนันไชย เกษตรกรตำบลสวนเขื่อน

 - วันที่ 9 มีนาคม 2565 ตรวจเยี่ยมแปลงใหญ่ข้าว หมู่ 5 ต.วังหงส์

 - วันที่ 10 มีนาคม 2565 ลงพื้นที่ตรวจสอบความเสียหายของพืชผลทางการเกษตร
จากเหตุวาตภัย พื้นที่ที่ได้รับความเสียหายมี 5 ตำบล คือ ตำบลแม่หล่าย ตำบลแม่ยม ตำบลวังธง ตำบลป่าแมต และตำบลเหมืองหม้อ

 - วันที่ 11 มีนาคม 2565 ติดตามการเจริญเติบโตข้าวโพดเลี้ยงสัตว์หลังฤดูทำนาโดยใช้
ปุ๋ยชีวภาพ PGPR-1 แปลงสาธิตของนางโยธกา อิ่นโดด เกษตรกรหมู่ที่ 2 ตำบลแม่ยม

 - วันที่ 15 มีนาคม 2565 อบรมให้ความรู้เกี่ยวกับการพัฒนาอาชีพให้แก่เกษตรกรผู้ปลูกผัก โครงการพัฒนาเกษตรกรปราดเปรื่อง (smart farmer) เวทีที่ 2 ณ บ้านกาซ้อง หมู่ที่ 4 ตำบลเหมืองหม้อ

 - วันที่ 23 มีนาคม 2565 สำรวจปริมาณและราคาวัตถุดิบอาหารสัตว์และปุ๋ย ในพื้นที่
ตำบลในเวียง และตำบลนาจักร ร่วมกับหน่วยงานที่เกี่ยวข้อง

 - วันที่ 25 มีนาคม 2565 จัดงานวัน Field day ณ ลานสนามกีฬา องค์การบริหาร
ส่วนตำบลวังธง อำเภอเมืองแพร่ จังหวัดแพร่

 **มติที่ประชุม** รับทราบ

 **4.7 อำเภอสูงเม่น** นางหนึ่งฤทัย กองนำ เกษตรอำเภอสูงเม่น แจ้งวาระ ดังนี้

 - วันที่ 1 มีนาคม 2565 จัดเตรียมสารชีวภัณฑ์เพื่อนำไปจัดแสดงฐานเรียนรู้งาน Field Day

 - วันที่ 8 มีนาคม 2565 เตรียมความพร้อมงานคลินิกเกษตรเคลื่อนที่ฯ ณ ลานกิจกรรม สัญลักษณ์สถาน ที่ว่าการอำเภอสูงเม่น อำเภอสูงเม่น จังหวัดแพร่

 - วันที่ 9 มีนาคม 2565 เตรียมความพร้อมงาน Field day 2022 ณ ศาลาเอนกประสงค์ หมู่ที่ 4 ตำบลน้ำชำ

 - วันที่ 10-11 มีนาคม 2565 งานโครงการคลินิกเกษตรเคลื่อนที่ในพระราชานุเคราะห์ สมเด็จพระบรมโอรสาธิราชฯ สยามมกุฎราชกุมาร ไตรมาสที่ 2 ณ ลานกิจกรรม สัญลักษณ์สถาน ที่ว่าการอำเภอสูงเม่น อำเภอสูงเม่น จังหวัดแพร่

 - วันที่ 14 มีนาคม 2565 ตรวจแปลงข้าวโพดเลี้ยงสัตว์ ที่ได้รับความเสียหายจากเหตุวาตภัย ในพื้นที่ตำบลบ้านปง

 - วันที่ 15-16 มีนาคม 2565 ติดตามเอกสารการตรวจประเมินแปลง GAP เบื้องต้นสำหรับเกษตรกรผู้ขอใบรับรองกับกรมวิชาการเกษตร (แปลงใหญ่ลำไยและแปลงใหญ่ถั่วเหลือง) ตำบลบ้านปง และตำบลหัวฝาย

 - วันที่ 16 มีนาคม 2565ลงพื้นที่เยี่ยมเยียน นายประทุม ชัยยศ เกษตรกรตำบลบ้านปงพื้นที่ไม่มีเอกสารสิทธิ จำนวน 24 ไร่ มีการปลูกพืชหลักและพืชแซม และมีการใช้เทคโนโลยีการเกษตรในพื้นที่ สามารถเป็นจุดเรียนรู้ได้

 - วันที่ 17 มีนาคม 2565ลงพื้นที่ตรวจแปลงข้าวโพดเลี้ยงสัตว์ ในพื้นที่หมู่ที่ 1,3,6
ตำบลบ้านเหล่าที่ได้รับความเสียหายจากเหตุวาตภัย เมื่อวันที่ 7 มีนาคม 2565 ที่ผ่านมา ซึ่งได้รับแจ้งจากเกษตรกรตำบลบ้านเหล่า จำนวน 3 ครัวเรือนเกษตรกร จำนวน 1 ครัวเรือนมีพื้นที่เสียหายประมาณ 1 งาน 25 ตรว.

 - วันที่ 17 มีนาคม 2565เยี่ยมเยียนเกษตรกร ศพก.เครือข่าย หมู่ที่ 9 ตำบลบ้านเหล่า ภายในแปลงมีการเลี้ยงสัตว์ มีการปลูกหน่อไม้เป็นหลัก และปลูกพืชผสมผสานหลายชนิด

 **มติที่ประชุม** รับทราบ

 **4.8 อำเภอร้องกวาง** นายพลากร สิริราษฎร์ นักวิชาการส่งเสริมการเกษตรชำนาญการ แจ้งวาระ ดังนี้

 (1) การเตรียมสถานที่เพื่อต้อนรับคณะ สว. สำนักงานเกษตรอำเภอร้องกวางได้ประสานงานกับศูนย์เมล็ดพันธุ์ข้าวแพร่ เพื่อจัดเตรียมสถานที่ และเกษตรกรร่วมต้อนรับคณะ สว. ในวันที่ 7 เมษายน 2565

 (2) การประกวดแปลงใหญ่ดีเด่น ประจำปี 2565 สำนักงานเกษตรอำเภอร้องกวางได้คัดเลือดกลุ่มแปลงใหญ่แตงโมบ้านหนองเจริญ เข้าร่วมประกวด ปัจจุบันอยู่ในระหว่างการดำเนินการเก็บรวบรวมข้อมูลเพื่อจัดทำรูปเล่มประกวด

 (3) การตรวจประเมินแปลง GAP เบื้องต้น ได้ดำเนินการตรวจประเมินแปลงไปแล้วจำนวน 3 แปลง เหลือ 1 แปลง คือแปลงใหญ่สับปะรด ซึ่งคาดว่าจะตรวจประเมินแปลงแล้วเสร็จภายในเดือนเมษายน 2565

 (4) การติดตามงานโครงการส่งเสริมเกษตรแบบแปลงใหญ่ แปลงใหญ่ข้าวโพดเลี้ยงสัตว์
อำเภอร้องกวาง มีอยู่ในพื้นที่ 3 ตำบล ซึ่งมีการทดลองผลิตเมล็ดพันธุ์ข้าวโพดเลี้ยงสัตว์ พันธุ์นครสวรรค์ 3 ร่วมกับสหกรณ์การเกษตรร้องกวาง จำกัด พื้นที่ 12 ไร่ ซึ่งเกษตรที่นำเมล็ดพันธุ์ข้าวโพดเลี้ยงสัตว์
พันธุ์นครสวรรค์ 3 ไปปลูก มีความพอใจต่อผลผลิตที่ได้รับ ซึ่งผลผลิตใกล้เคียงกับพันธุ์การค้าของเอกชน

 (5) เหตุวาตภัย เมื่อวันที่ 7 มีนาคม 2565 พื้นที่ได้รับความเสียหาย ตำบลน้ำเลา และตำบลบ้านเวียง ซึ่งได้ดำเนินการสำรวจพื้นที่เสียหายเรียบร้อยแล้ว ปัจจุบันอยู่ระหว่างการตรวจสอบข้อมูลการขึ้นทะเบียนเกษตรกร และประสานองค์การปกครองส่วนท้องถิ่น เพื่อช่วยเหลือเกษตรกรต่อไป

 (6) การสำรวจราคาปุ๋ย และวัสดุทางการเกษตร ร่วมกับกระทรวงมหาดไทย

 **มติที่ประชุม** รับทราบ

 **4.9 อำเภอสอง** นายสำรวย ปัทม์ธรรม เกษตรอำเภอสอง แจ้งวาระ ดังนี้

 (1) การช่วยเหลือเหตุวาตภัย เมื่อวันที่ 7 มีนาคม 2565 มีพื้นที่ได้รับความเสียหาย
3 ตำบล 7 หมู่บ้าน เกษตรกร 8 ราย พื้นที่ 37 ไร่ ชนิดพืชที่ได้รับความเสียหาย ขาวโพดเลี้ยงสัตว์ และ
ข้าวนาปรัง หลังจากได้ลงพื้นที่ตรวจประเมินความเสียหาย มีพื้นที่ได้รับความเสียหาย จำนวน 19 ไร่ 2 งาน แกษตรกรจำนวน 12 ราย อยู่ระหว่างการขอรับการช่วยเหลือจากองค์การปกครองส่วนท้องถิ่น

 (2) วันที่ 18 มีนาคม 2565 มหาวิทยาลัยแม่ฟ้าหลวง สำนักวิชาการจัดการ ได้ลงพื้นที่
เก็บข้อมูลวิสาหกิจชุมชนผู้ผลิตสมุนไพรบ้านหนองสุวรรณ หมู่ที่ 8 ตำบลบ้านกลาง นำเทคโนโลยี ERP
เพื่อยกระดับประสิทธิภาพการจัดการห่วงโซ่คุณค่าสมุนไพรของกลุ่ม

 **มติที่ประชุม** รับทราบ

 **4.10 อำเภอลอง** นางจรรฎา ดีปาละ เกษตรอำเภอลอง แจ้งวาระ ดังนี้

 - วันที่ 10 มีนาคม 2565 ลงพื้นที่เยี่ยมเยียน Young Smart Farmer นายค าพันธ์ เมืองวงษ์ ณ บ้านก้องฝาย หมู่ที่ 12 ตำบลบ้านปิน อำเภอลอง จังหวัดแพร่

 - วันที่ 10 มีนาคม 2565 จัดประชุมเชื่อมโยงคณะกรรมการ ศพก. และแปลงใหญ่ ครั้งที่ 2 ณ ที่ทำการกลุ่มแปลงใหญ่ไผ่ ตำบลต้าผามอก อำเภอลอง จังหวัดแพร่

 - วันที่ 14 มีนาคม 2565 ลงพื้นที่ตรวจสอบจุด hot spot ในพื้นที่การเกษตร ณ หมู่ 11 ตำบลทุ่งแล้ง อำเภอลอง จังหวัดแพร่

 - วันที่ 15 มีนาคม 2565 ลงพื้นที่จัดเก็บข้อมูลและตรวจประเมินแปลงเบื้องต้น GAP เกษตรกรผู้ปลูกส้มโอ ณ หมู่ 12 ตำบลห้วยอ้อ อำเภอลอง จังหวัดแพร่

 - วันที่ 15 มีนาคม 2565 ติดตามส ารวจ/ตรวจประเมินแปลงพันธุ์มันสำปะหลังสะอาด โครงการเพิ่มประสิทธิภาพการควบคุมโรคใบด่างมันสำปะหลังแบบครอบคลุมพื้นที

 - วันที่ 17 มีนาคม 2565 จัดพิธีทำบุญเลี้ยงพระเนื่องในโอกาสปรับปรุงสำนักงาน และบ้านพักสำนักงานเกษตรอำเภอลอง

 - วันที่ 24 มีนาคม 2565 จัดงานวันถ่ายทอดเทคโนโลยีเพื่อการเริ่มต้นฤดูกาลผลิตใหม่ (Field Day) ณ ศูนย์เรียนรู้การผลิตปุ๋ยอินทรีย์คุณภาพสูง ตำบลบ่อเหล็กลอง อำเภอลอง

 - วันที่ 28 มีนาคม 2565 ลงพื้นที่ติดตามสถานการณ์การผลิตไม้ผล ณ บ้านดอนมูล
หมู่ 10 ตำบลห้วยอ้อ อำเภอลอง จังหวัดแพร

 - วันที่ 29 มีนาคม 2565 นำเกษตรกรผู้ปลูกส้มโอ ส้มเขียวหวานอำเภอลอง ศึกษาดูงาน ณ กลุ่มวิสาหกิจชุมชนส้มโอเวียงแก่นเพื่อการส่งออก ตำบลม่วงยาย อำเภอเวียงแก่น จังหวัดเชียงราย

 **มติที่ประชุม** รับทราบ

 **4.11 อำเภอเด่นชัย** นายศุภมิตร อินต๊ะ เกษตรอำเภอเด่นชัย แจ้งวาระ ดังนี้

 (1) รายงานผลการจัดงานวันถ่ายทอดเทคโนโลยีเพื่อการเริ่มต้นฤดูกาลผลิตใหม่ (Field Day) เมื่อวันที่ 18 มีนาคม 2565 ณ ศูนย์เครือข่ายศพก. กะเทยแพร่ฟาร์ม นายไพรัตน์ เลือกใช้ หมู่ที่ 2 ต.ปงป่าหวาย อ.เด่นชัย จังหวัดแพร่ การจัดงานผ่านไปด้วยดี

 (2) พื้นที่ได้รับความเสียหายจากพายุฤดูร้อน พื้นที่ปลูกมะยงชิดได้รับความเสียหายบางส่วน

 (3) ปัจจุบันอยู่ในช่วงการเก็บเกี่ยวผลผลิตข้าวนาปรัง ซึ่งเกษตรกรนิยมใช้รถเกี่ยวนวดข้าวจากภาคกลางที่มารับจ้างในพื้นที่ ราคาผลผลิตข้าวเปลือก 5 - 7 บาท/กิโลกรัม

 **มติที่ประชุม** รับทราบ

 **4.12 อำเภอวังชิ้น** นางสาวนงเยาว์ แก้ววิเศษ นักวิชาการส่งเสริมการเกษตรชำนาญการ รักษาราชการแทนเกษตรอำเภอวังชิ้น แจ้งวาระ ดังนี้

 (1) สถานการณ์โรคติดเชื้อไวรัสโคโรนา 2019 สำนักงานเกษตรอำเภอวังชิ้นมีเจ้าหน้าที่
ติดเชื้อ จำนวน 4 ราย อยู่ระหว่างการรักษา

 (2) ผู้ประสบภัยโรคหัวเน่าโคนเน่ามันสำปะหลัง ตำบลนาพูนองค์การบริหารส่วนตำบลนาพูนให้การช่วยเหลือ เกษตรกรจำนวน 89 ราย พื้นที่ 338 ไร่ จำนวนไร่ละ 300 บาท

 (3) เหตุวาตภัยเมื่อวันที่ 18 มีนาคม 2565 พื้นที่ได้รับความเสียหาย ตำบลสรอย เกษตรกร จำนวน 6 ราย เมื่อตรวจสอบพื้นที่และคุณสมบัติเกษตรกรแล้วพบว่า เกษตรกรไม่ได้ขึ้นทะเบียนเกษตรกรจำนวน 3 ราย จึงได้รับการช่วยเหลือจากองค์การบริหารส่วนตำบลสรอย จำนวน 3 ราย พื้นที่ 8 ไร่ จำนวน 800 บาท/ไร่

 (4) การรายงานการสนับสนุนศูนย์อำนวยการขจัดความยากจนของคนทุกช่วงวัย อำเภอวังชิ้น มีผู้จกเกณฑ์ จปฐ. จำนวน 84 ราย ซึ่งสำนักงานเกษตรอำเภอวังชิ้นได้สนับสนุนปัจจัยการผลิตทางการเกษตร และมี 7 ราย ต้องการให้สำนักงานเกษตรอำเภอวังชิ้น ให้ความรู้ส่งเสริมอาชีพการจัดทำแปลงผัก ก็ได้สนับสนุนความรู้ และต้นพันธุ์ผักสวนครัวแล้ว

 **มติที่ประชุม** รับทราบ

 **4.13 อำเภอหนองม่วงไข่** นายธเนศพล วงศ์เจริญ เกษตรอำเภอหนองม่วงไข่ แจ้งวาระ ดังนี้

 (1) ความก้าวหน้าการดำเนินงานของอำเภอหนองม่วงไข่

 - การบูรณาการแผนชุมชน หมู่บ้าน และท้องถิ่น โดยดำเนินการร่วมกับหน่วยงานต่างๆ
ของ อำเภอ โดยได้เน้นย้ำให้นำโครงการต่างๆของสำนักงานเกษตรอำเภอ เข้าไปอยู่ในแผนของชุมชนด้วย

 - การจัดทำ/ปรับปรุง เว็บไซต์สำนักงาน ให้เป็นปัจจุบัน และให้เกษตรกรสามารถ
ใช้ประโยชน์จากเว็บไซต์สำนักงานได้ด้วย

 - การช่วยเหลือเกษตรกรผู้ประสบภัยพิบัติ ด้านพืช

 ประกาศเขตพื้นที่ประสบภัย เมื่อวันที่ 11 มีนาคม 2565

 (1) ต.วังหลวง ม.1,2,3,4,5 (2) ต.น้ำรัด ม.1,2,3,4,5,6

 ประกาศเขตพื้นที่ประสบภัย เมื่อวันที่ 11 มีนาคม 2565

 (1) ต.ทุ่งแค้ว ม.1,2,3,4

 การตรวจสอบ/ให้ความช่วยเหลือ

 1. ต.วังหลวง วันที่ 14 มี.ค.65 จำนวน 4 ราย พื้นที่ 1:3:50ไร่ เป็นเงิน 3,712.50 บาท

 2. ต.น้ำรัด วันที่ 11 มี.ค.65 จำนวน 1 ราย พื้นที่ 4 ไร่ เป็นเงิน 7,920 บาท

 ท้องถิ่นให้การช่วยเหลือจำนวน 5 ราย พื้นที่ 5:3:50 ไร่ เป็นเงิน 11,632.50 บาท

 - ผลการต่อทะเบียนวิสาหกิจชุมชน อำเภอหนองม่วงไข่มีเป้าหมายในการต่อทะเบียนวิสาหกิจชุมชน จำนวน 129 กลุ่ม ดำเนินการต่อทะเบียนแล้ว จำนวน 64 กลุ่ม คิดเป็นร้อยละ 49.61

 **มติที่ประชุม** รับทราบ

 **ระเบียบวาระที่ 5 เรื่องเพื่อพิจารณา**

 **5.1 แผนการปฏิบัติงานตามระบบส่งเสริมการเกษตรเดือนเมษายน 2565 (เอกสารแนบ 2 หน้าที่ 36 - 37)**

 **มติที่ประชุม** เห็นชอบ

 **ระเบียบวาระที่ 6 วาระงานสหกรณ์ออมทรัพย์กรมส่งเสริมการเกษตร จำกัด** นางแววตา โสภารัตนากูล เจ้าพนักงานการเงินและบัญชีชำนาญงาน แจ้งวาระดังนี้

 **6.1 ประกาศสหกรณ์ออมทรัพย์กรมส่งเสริมการเกษตร เรื่อง หลักเกณฑ์การใช้ทุนสวัสดิการสมาชิกเพื่อให้ความช่วยเหลือสมาชิกที่เจ็บป่วยจากเชื้อไวรัสโคโรนา 2019**

สหกรณ์ออมทรัพย์กรมส่งเสริมการเกษตร ได้กำหนดหลักเกณฑ์การใช้ทุนสวัสดิการสมาชิกเพื่อให้ความช่วยเหลือสมาชิกที่เจ็บป่วยจากเชื้อไวรัสโคโรนา 2019 ตั้งแต่วันที่ 1 เมษายน 2565 -
30 มิถุนายน 2565 ดังนี้

 1. ยกเลิกการใช้ทุนสวัสดิการสมาชิกเพื่อให้ความช่วยเหลือสมาชิกที่เจ็บป่วยจากเชื้อไวรัส
โคโรนา 2019 สำหรับผู้เจ็บป่วยจากเชื้อไวรัสโคโรนาที่มีอาการไม่รุนแรง ไม่จำเป็นต้องทำการรักษาที่โรงพยาบาล สามารถได้รับการรักษาแบบกักตัวที่บ้าน (Home Isolation) กักตัวในชุมชน (Community Isolation) หรือ Hosptel หรือเข้าโครงการ “เจอ แจก จบ” ที่หน่วยบริการใกล้บ้าน ทั้งนี้ หากสมาชิกผู้ติดเชื้อไวรัสโคโรนาที่มีอาการไม่รุนแรงตามกรณีดังกล่าว มีใบรับรองแพทย์ระบุการรักษาพยาบาลก่อนวันที่
1 เมษายน 2565 ยังคงมีสิทธิ์ขอรับเงินทุนสวัสดิการสมาชิกตามหลักเกณฑ์เดิม

 2. สหกรณ์ฯ จะจ่ายเงินทุนสวัสดิการสมาชิกเพื่อให้ความช่วยเหลือสมาชิกที่เจ็บป่วยจากเชื้อไวรัสโคโรนา 209 เฉพาะผู้เจ็บป่วยจากเชื้อไวรัโคโรนาที่มีอาการรุนแรง จำเป็นต้องเข้ารับการรักษาตัว
ที่โรงพยาบาลและอยู่ภายใต้การดูแลของแพทย์ในโรงพยาบาลอย่างใกล้ชิด ไม่สามารที่จะทำการรักษาที่บ้านแบบกักตัวที่บ้าน (Home Isolation) กักตัวในชุมชน (Community Isolation) หรือ Hosptel หรือ
เข้าโครงการ “เจอ แจก จบ” ที่หน่วยบริการใกล้บ้าน ซึ่งเป็นผู้ที่แพทย์วินิจฉัยให้เข้ารับการรักษาตัว
ที่โรงพยาบาลเท่านั้น

 3. สหกรณ์ฯ จะจ่ายเงินทุนสวัสดิการสมาชิกกรณีเข้ารับการรักษาพยาบาล(ผู้ป่วยใน) ให้แก่ผู้เจ็บป่วยจากเชื้อไวรัสโคโรนา 2019 เฉพาะผู้ที่แพทย์วินิจฉัยให้เข้ารับการรักษาตัวในโรงพยาบาลเท่านั้น

 **6.2 เงินกู้สามัญโครงการพิเศษ “สู้ภัยโควิด - 19”**

สหกรณ์ออมทรัพย์กรมส่งเสริมการเกษตร ขยายขยายเวลาโครงการฯ สิ้นสุด 31 ธันวาคม 2566 ดอกเบี้ย 4.90 บาท ผู้กู้เดิมที่ส่งครบ 6 งวด สามารถยื่นกู้ใหม่ได้ เพดานเงินกู้ 500,000 บาท

 **6.3 โครงการพักชำระหนี้เฉพาะเงินต้น ครั้งที่ 3**

 สหกรณ์ออมทรัพย์กรมส่งเสริมการเกษตร มีมาตรการช่วยเหลือสมาชิกและสมาชิกสมทบทุกท่าน โดยเปิดให้พักชำระหนี้เฉพาะเงินต้นเงินกู้สามัญทุกประเภท โดยมีเงื่อนไข ดังนี้

 1. พักชำระหนี้เฉพาะเงินต้น (เงินกู้สามัญทุกประเภท) โดยชำระดอกเบี้ยเงินกู้ตามปกติ ยกเว้นเงินกู้โครงการพิเศษสู้ภัยโควิด - 19 ไม่สามารถพักชำระหนี้ได้

 2. กำหนดระยะเวลาในการพักชำระหนี้ไม่เกิด 6 งวด (เริ่มตั้งแต่เดือน พฤษภาคม 2565)

 3. ในเวลาเดียวกันสมาชิกสามารถพักชำระหนี้ได้เพียง 1 สัญญาเท่านั้น และจะต้องชำระมาแล้วไม่น้อยกว่า 3 งวด ทั้งนี้ ในการยื่นคำขอพักชำระหนี้สมาชิกจะต้องไม่ค้างเงินเรียกเก็บประจำเดือนของสหกรณ์

 **มติที่ประชุม** รับทราบ

 **เลิกประชุมเวลา 12.15 น.**

 **ระเบียบวาระที่ 7 เรื่องอื่นๆ**

 **7.1 การรดน้ำดำหัวผู้บริหารกรมส่งเสริมการเกษตร เนื่องในเทศกาลสงกรานต์**
นายประภาส สานอูป เกษตรจังหวัดแพร่ แจ้งวาระ ดังนี้

 ลงชื่อ แพงมณี ขัดนันตา ผู้จดบันทึกการประชุม

 (นางสาวแพงมณี ขัดนันตา)

 ตำแหน่ง นักวิชาการส่งเสริมการเกษตรปฏิบัติการ

 ลงชื่อ พนัชกร จันทร์ทวี ผู้ตรวจบันทึกการประชุม

 (นางพนัชกร จันทร์ทวี)

 ตำแหน่ง หัวหน้ากลุ่มยุทธศาสตร์และสารสนเทศ

 กำหนดการเดินทางไปรดน้ำดำหัวผู้บริหารกรมส่งเสริมการเกษตร เนื่องในเทศกาลสงกรานต์ คาดว่าจะเดินทางวันที่ 10 เมษายน 2565 และเข้ารดน้ำดำหัว ขอพรจากผู้บริหารกรมส่งเสริมการเกษตร ในวันที่ 11 เมษายน 2565 โดยหากประสานกรมฯ และได้กำหนดการี่แน่ชัดจะแจ้งอีกครั้งหนึ่ง

 **7.2 การรดน้ำดำหัวเกษตรจังหวัดแพร่** นายสมเกียรติ ทะฤาษี หัวหน้ากลุ่มอารักขาพืช แจ้งวาระ ดังนี้

 ในวนที่ 17 เมษายน 2565 ช่วงเช้า เกษตรจังหวัดแพร่ หัวหน้ากลุ่ม/ฝ่าย ร่วมพิธีส่งน้ำพระ และรดน้ำดำหัวผู้ว่าราชการจังหวัดแพร่ จึงขอเชิญเกษตรอำเภอ และเจ้าหน้าที่ทุกท่านร่วมรดน้ำดำหัวเกษตรจังหวัดแพร่ โดยจัดงานบริเวรด้านหลังสำนักงานเกษตรจังหวัดแพร่ ตั้งแต่เวลา 10.00 น เป็นต้นไป โดยขอให้ปฏิบัติตามมาตรการสาธารณสุข D-M-H-T-T-A โดยเคร่งครัด